
Nõusoleku andmine Narvas Vaksali 22 

asuva raudteejaama hoone ruumide tasuta kasutusse võtmiseks 

1. ASJAOLUD JA MENETLUSE KÄIK

Narva linna ning AS-i Eesti Raudtee vahel on saavutatud eelnev kokkulepe Narvas Vaksali 22 asuva raudteejaama hoone renoveerimise kohta Narva linna eelarve vahendite arvel eesmärgil kasutada kõnealuse hoone lääneosa raudtee- ja bussijaamana.  

Raudteejaama hoone renoveerimise projekti koostamiseks tuleb Narva linnal sõlmida AS-iga Eesti Raudtee antud hoones asuvate ruumide tasuta kasutamise leping.

Raudteejaama hoones asuvate ruumide võtmist Narva linna tasuta kasutusse arutati 03.12.2008 Narva Linnavalitsuse linnavarakomisjoni istungil (protokoll nr 14), kus otsustati:
1. Taotleda Narva Linnavolikogult otsuse vastuvõtmist nõusoleku andmiseks Narvas Vaksali 22 asuva raudteejaama hoone ruumide võtmiseks Narva linna tasuta kasutusse tähtajaga 20 aastat ning renoveerimise rahastamiseks Narva linna eelarvest.

2. Narva Linnavolikogu vastava otsuse vastuvõtmise korral teha Narva Linnavalitsuse Linnavara- ja majandusametile ülesandeks ette valmistada lepingu eelnõu Narvas Vaksali 22 asuva hoone ruumide raudtee- ja bussijaamana  kasutamiseks.

3. Narva Linnavalitsuse Linnavara- ja majandusametil esitada punktis 1 nimetatud küsimus Narva Linnavolikogu istungile vastava otsuse vastuvõtmiseks.
2. ÕIGUSLIKUD JÄRELDUSED

Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Linnavara  eeskiri) punkti 111 teise lause kohaselt, juhul, kui teisele isikule kuuluva asja kasutamine linna poolt on seotud kasutatava asja olulise parendamisega linna kulul või muude linna varaliste kohustustega, otsustab linna poolt teisele isikule kuuluva asja kasutamise linnavolikogu. 
Antud juhul toimub Narva linnale mittekuluva Narva Raudteejaama hoone renoveerimine linna eelarvelt. Seega tuleb selles küsimuses võtta vastu otsustust linnavolikogu. 
Sama Linnavara eeskirja punkti 111 viimase lause kohaselt üüri-, rendi- või tasuta kasutamise lepingu allkirjastab linna nimel linnapea või linnavalitsuse poolt volitatud isik. 
3. OTSUS
3.1. Anda nõusolek Narvas Vaksali 22 asuva raudteejaama hoone ruumide võtmiseks Narva linna tasuta kasutusse tähtajaga 20 aastat ning renoveerimise rahastamiseks Narva linna eelarvest eesmärgil kasutada eelnimetatud ruume raudtee- ja bussijaamana.

3.2. Volitada Narva Linnavalitsust kokku leppima varaliste kohustuste võtmise eritingimustes, mis on seotud  käesoleva otsuse punktis 3.1 nimetatud ruumide kasutusse võtmisega, ning sõlmima aktsiaseltsiga Eesti Raudtee vastav tasuta kasutamise leping.

3.3. Volitada linnapea Tarmo Tammiste’t allkirjastama Narva linna nimel käesoleva otsuse punktis 3.2 nimetatud tasuta kasutamise leping. 
4. RAKENDUSSÄTTED

4.1. Narva Linnavalitsusel teha otsus teatavaks asjaosalistele.

4.2. Otsus jõustub seadusega sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

